O extraordinara istorie colectiva despre evolutia genetica a omenirii. O carte fascinanta despre cum a luat nastere specia noastra, cum s-a despartit de ramura cimpanzeilor, acum 7 milioane ani, si cum a reusit, putin cate putin, sa cucereasca planeta. In aceasta odisee genetica, cititorii vor merge pe urmele verilor nostri disparuti, neanderthalienii si denisovanii, dar si pe urmele popoarelor de stepa care ne-au lasat mostenire limba indo-europeana. Urmand firul migratiilor si al amestecurilor de popoare, ii vor cunoaste pe evreii din Buhara, pe mostenitorii lui Ginghis Han (se banuieste ca aproape 10% dintre locuitorii vechiului Imperiu Mongol sunt urmasii marelui conducator) sau pe sutele de ''Fiice ale Regelui'', tinere trimise de Ludovic al XIV-lea sa populeze Noua Franta - multe dintre ele, bunicile a numerosi canadieni de azi. Impartasindu-ne ultimele rezultate ale cercetarilor de laborator, precum si peripetiile sale de pe teren, Evelyne Heyer ne dezvaluie misterele unei povesti care parea, pana nu demult, inaccesibila: cea a aventurii umane. ''Antropologia genetica, stiinta nascuta in a doua jumatate a secolului XX, reuneste geniul geneticii, calculele statisticii, paleoantropologia, istoria si lingvistica. Iata mixul incitant folosit si de Evelyne Heyer in acest studiu excelent documentat.'' - Sciences Humaines ''Evelyne Heyer isi invita cititorii pe urmele unei istorii vechi de 7 milioane de ani: istoria propriei noastre umanitati. Genial.'' - Lire ''O epopee stiintifica fascinanta.'' - Pour la science